- Չգիտեմ, բայց չեմ կարծում, որ նորից սրճարան բացեն: Իրենք այդ մասնագիտությամբ չեն աշխատում: Մեկն էլեկտրաէներգիայի, մյուսը անշարժ գույքի բնագավառում է աշխատում: Նրանք արդեն 6-7 տարի է Հայաստան չեն եկել, պետք է գան, տեսնեն՝ ինչպես է Հայաստանում վիճակը փոխվել: 7 տարին բավականին մեծ ժամանակահատված է: Իմ հարազատների մեջ երիտասարդներից շատերը հույս ունեն, որ իրենք կարող են վերադառնալ Հայաստան, եթե այսպես շարունակվի և եթե ՀՀ այս ձևով շարունակվեն փոփոխությունները: Նոր իշխանությունները մեծ հույսեր են տալիս սփյուռքին, համոզված եմ, որ շատերը կվերադառնան: